Vetere Testamento

Le Vetere Testamento o le Ancian Testamento es le appellation usate per christianos pro referer al Tanakh, le collection de scripturas judee que alsi constitue le prime parte del Biblia christian. Illo contine 46 libros, comenciante con le libro del Genesis. Illos usualmente se classifica in le categorias legal, historic, poetic e prophetic. Tote ille libros esseva scribite ante le nascentia de Jesus Christo. Le texto del Vetule Testamento usate per le christianos primordial esseva le Septuaginta, un traduction grec que esseva amplemente considerate autorisate per le judeos in le prime seculo.

Le Vetule Testamento christian, sin le libros deuterocanonic, corresponde al Scripturas Judaic (Tanach) in uso hodie per judeos, excepte que ambe versiones ha un ordination legiermente differente de libros, durante que le judeos alexandrin, ethiope e egyptie, accepta le Septuaginta como inspirate. Le christianos denomina iste gruppo de libros "Vetule Testamento", a causa de un credentia (inseniate in le Epistola al hebreos) que il ha un nove pacto o testamento inter Deo e le humanitate, post le advento de Jesus. Le judeos mesme non accepta le Nove Testamento o le characterisation del Tanach como le Vetule Testamento (ben que multe judeos accepta Jesus como un figura historic). Il ha alcun controversia inter eruditos protestante super le question de si le Nove Testamento se applica al populo judee, mais il ha multe pauc controversia super su applicabilitate al gentiles. Similarmente, le grado in que le Vetule Testamento e su leges se applica al christianos es un puncto controverse.

Le texto del Nove Testamento totevia contine multe referentias al Vetule Testamento, specialmente in relation al realisation de prophetias concernente le Messia promittite, que le christianos crede esser Jesus Christo. In le vision theologic christian, iste expectation, le realisation presente e le realisation eschatologic del regno divin e eterne sub le autoritate de Christo es le filo que se extende trans ambe Testamentos.

Le judeos alexandrin recognosceva le Septuaginta como inspirate.

 Vide etiam 
 Eli
 Elisha
 Heptateucho
 Libro de Isaia

Categoria:Missa
*